rejauldu/bengali-wikipedia huggingface dataset:
শের বহাদুর দেউবা ( (জন্ম: ১৫ জুন ১৯৪৬) একজন নেপালি রাজনীতিবিদ এবং দেশটির প্রাক্তন প্রধানমন্ত্রী৷ যিনি ১৯৯৫ সাল থেকে ১৯৯৫, ২০০১ থেকে ২০০২,  ২০০৩ সাল থেকে ২০০৫ পর্যন্ত এবং ২০১৭ থেকে ২০১৮ পর্যন্ত নেপালের প্রধানমন্ত্রী হিসাবে দায়িত্ব পালন করেছেন। তিনি বর্তমানে নেপালি কংগ্রেসের সভাপতি এবং ২০১৬ সালে পার্টির ১৩ তম সম্মেলনে ৬০% এর বেশি ভোট নিয়ে এই পদে নির্বাচিত হয়ছেন। তিনি দুবার নেপাল কংগ্রেসের সংসদীয় দলের নেতা নির্বাচিত হয়েছিলেন, এভাবে তিনি দুবার নেপালের প্রধানমন্ত্রী নির্বাচিত হতে সক্ষম হন।  ২০০১ সালের জুলাই মাসে গিরিজা প্রসাদ কৈরালা পদত্যাগ করলে তিনি দ্বিতীয়বার প্রধানমন্ত্রী নির্বাচিত হন। নতুন নির্বাচনের জন্য দেউবা ২০০২ সালের মে মাসে প্রতিনিধি পরিষদ ভেঙে দেন, কিন্তু চলমান গৃহযুদ্ধের কারণে তিনি নির্বাচন দিতে পারছিলেন না। এর ফলে নেপালি কংগ্রেস দুইভাগে বিভক্ত হয়ে যায়, যার একভাগ তথা নেপালি কংগ্রেস (গণতান্ত্রিক) দলের নেতৃত্বে ছিলেন দেউবা। সংসদীয় নির্বাচন না দেয়ার জন্য ২০০২ সালের অক্টোবরে রাজা জ্ঞানেন্দ্র দেউবাকে অপসারণ করেন। পরে আবার দুই সরকারের পর, জ্ঞানেন্দ্র ২০০৪ সালে দেউবাকে প্রধানমন্ত্রীর পদে বসান। তবে তিন বছরের জন্য সরকার ভেঙে দিয়ে সরাসরি ক্ষমতা দখল করার কারণে ১ ফেব্রুয়ারি ২০০৫ সালে রাজা জ্ঞানেন্দ্র তাঁকে আবার এই পদ থেকে সরিয়ে দেন।  শের বাহাদুর দেউবা  চারবার নেপালের প্রধানমন্ত্রী হয়েছেন৷ তিনি ডডেলধুরা জেলার নির্বাচন এলাকা নং ১ এবং কঞ্চনপুর জেলার নির্বাচন এলাকা নং ৪-এর প্রতিনিধি হয়ে গণপরিষদে প্রতিনিধিত্ব করেন। তিনি মাওবাদী সমস্যা সমাধানের জন্য গঠিত একটি উচ্চ-স্তরের কমিটির চেয়ারম্যান ছিলেন। গণতান্ত্রিক ছাত্র আন্দোলন থেকে রাজনীতিতে জড়িয়ে পড়া দেউবা নেপালি ইউনিয়নের প্রথম সভাপতি ছিলেন এবং তিনি পশ্চিমে নেপালি কংগ্রেসের সবচেয়ে প্রভাবশালী ব্যক্তিত্ব হিসাবে বিবেচিত হন। রাজনৈতিক লড়াইয়ের সময় তিনি নয় বছর কারাগারে কাটিয়েছেন।  পারিবারিক ইতিহাস  শের বাহাদুর দেউবার পরিবার দাদেলধুরা জেলার পশ্য গড়খা এলাকার একটি সমৃদ্ধ পরিবার হিসেবে দাদেলধুরা এলাকায় ঠাকুরী দেউবা পরিবার নামে পরিচিত। দোটি পাচানালি, লুলানি মল, দোটি বগতানি বাম এবং বগতি রাজওয়ারের সাথে শুধুমাত্র বৈবাহিক সম্পর্ক রয়েছে এমন এই পরিবারটি একটি ধনী এবং চাকুরীজীবী পরিবার হিসাবে ঐতিহাসিক কাল থেকে পরিচিত।দোটি রাজ্যের সময় দাদেলধুরার "পশ্যগড়খা এলাকা" তার নিয়ন্ত্রণে ছিল। চন্দ্রবংশী, কশ্যপ গোত্রীয় দেউবার এই বংশের দেবতা হলেন বাদল ও অশিগ্রাম কেদারের গণ্যপ লাটো (গণেশ)।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:প্রতিনিধি সভার (নেপাল) সদস্য বিষয়শ্রেণী:নেপালি কংগ্রেসের রাজনীতিবিদ বিষয়শ্রেণী:নেপালের প্রধানমন্ত্রী বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:নেপালি হিন্দু বিষয়শ্রেণী:নেপালি রাজনৈতিক দলের প্রতিষ্ঠাতা বিষয়শ্রেণী:প্রতিনিধি সভার (নেপাল) সদস্য ২০২২–২০২৭ বিষয়শ্রেণী:নেপালের ১ম সংবিধান সভার সদস্য বিষয়শ্রেণী:নেপালের ২য় সংবিধান সভার সদস্য বিষয়শ্রেণী:প্রতিনিধি সভার (নেপাল) সদস্য ২০১৭–২০২২ বিষয়শ্রেণী:২১শ শতাব্দীর নেপালের প্রধানমন্ত্রী
মালবীয় নগর মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের মালবীয় নগরে অবস্থিত ভূগর্ভস্থ মেট্রো স্টেশন। ২০১০ সালের ৩রা সেপ্টেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএমমধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, টিকিট/টোকেনপিদক্ষিণদিকগামীপ্ল্যাটফর্ম ১ → গন্তব্য স্টেশন হুডা সিটি সেন্টার পরবর্তী স্টেশন সাকেতদ্বীপ প্ল্যাটফর্ম, দরজা ডান দিকে খুলবে উত্তরদিকগামীপ্ল্যাটফর্ম ২  ← গন্তব্য স্টেশন সময়পুর বাদলি পরবর্তী স্টেশন হজ খাস-এ যাওয়ার জন্য এর পরবর্তী স্টেশনে গাড়ী বদল করুন। সংযোগ নিকটবর্তী বাস স্টপগুলি থেকে দিল্লি পরিবহন নিগমের ০ওএমএস (+), ৪৪৮, ৪৪৮এ, ৪৪৮সিএল, ৪৯৩, ৫০০, ৫১২, ৫২২এ, ৫৩৪, ৫৩৪এ, ৫৪৮, ৫৪৮সিএল, ৫৪৮এক্সট, ৬৮০, এসি-৫৩৪, ওএমএস (+), ওএমএস (+) এসি বাস পরিষেবা চালু রয়েছে।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ দিল্লিতে প্রতিষ্ঠিত বিষয়শ্রেণী:২০১০-এ চালু রেলওয়ে স্টেশন বিষয়শ্রেণী:মদনমোহন মালব্যের স্মারক
হেলেনা বের্থা আমালি "লেনি" রিফনশ্টাল (জার্মান: [ˈʁiːfn̩ʃtaːl]; ২২ আগস্ট ১৯০২ - ৮ সেপ্টেম্বর ২০০৩) ছিলেন জার্মান চলচ্চিত্র পরিচালক, প্রযোজক, চিত্রনাট্যকার, সম্পাদক, আলোকচিত্রী, অভিনেত্রী ও নৃত্যশিল্পী।  ১৯২৪ সালে ডের বের্গ ডেস শিক্সালস ("ভাগ্যের পর্বত") চলচ্চিত্রের প্রচারণামূলক পোস্টার দেখার পর রিফনশ্টাল অভিনয়ে আসার অনুপ্রেরণা লাভ করেন। ১৯২৫ থেকে ১৯২৯ সালের মধ্যে তিনি পাঁচটি সফল চলচ্চিত্রে অভিনয় করেন। ১৯৩২ সালে ডাস ব্লাউ লিখ্‌ট ("নীল আলো") চলচ্চিত্র দিয়ে তার পরিচালনায় অভিষেক ঘটে। ১৯৩০-এর দশকে তিনি ট্রিয়াম্ফ ডেস ভিলেনস ও অলিম্পিয়া পরিচালনা করে বিশ্বব্যাপী সকলের নজরে আসেন এবং সমাদৃত হন।  এই দুটি চলচ্চিত্রকে সর্বকালের অন্যতম ফলপ্রসূ ও প্রযুক্তিগতভাবে অভিনব প্রচারণামূলক চলচ্চিত্র বলে গণ্য করা হয়।  পরিচালনার পাশাপাশি রিফনশ্টাল একটি আত্মজীবনী এবং কয়েকটি বই রচনা করেন। তিনি ২০০৩ সালের ৮ই সেপ্টেম্বর ১০১ বছর বয়সে মৃত্যবরণ করে। তাকে মিউনিখ ভাল্ডফ্রাইডহফে সমাহিত করা হয়।  প্রারম্ভিক জীবন হেলেনা বের্থা আমালি রিফনশ্টাল ১৯০২ সালের ২২শে আগস্ট জার্মান সাম্রাজ্যের বার্লিনে জন্মগ্রহণ করেন। তার পিতা আলফ্রেড থিওডোর পল রিফনশ্টাল হিটিং ও ভেন্টিলেশন কোম্পানির মালিক ছিলেন এবং চাইতেন তার কন্যাও তাকে অনুসরণ করে ব্যবসায়ে মনযোগী হোক। রিফনশ্টালের শৈশব থেকেই তার পিতা চাইতেন তিনি তাদের পারিবারিক নামেই বড় হোক এবং পরিবারের ভাগ্য পরিবর্তন করুক। তার মাতা বের্থা ইডা (প্রদত্ত নাম: শেরলাখ) তার বিয়ের পূর্বে খণ্ডকালীন দর্জির কাজ করতেন। তার বিশ্বাস ছিল বিনোদন ব্যবসায়ে তার কন্যা রিফনশ্টাললের ভবিষ্যৎ উজ্জ্বল। রিফনশ্টালের ছোট ভাই হাইনৎজ ৩৯ বছর বয়সে সোভিয়েত ইউনিয়নের বিরুদ্ধে নাৎসি জার্মানির যুদ্ধে পূর্ব যুদ্ধক্ষেত্রে মারা যান।  নৃত্য ও অভিনয় কর্মজীবন রিফনশ্টাল নৃত্য একাডেমিতে নাচের তালিম নেন এবং তার নিজস্ব-ধাঁচের নৃত্যশৈলির জন্য পরিচিত হয়ে ওঠেন। তিনি মাক্স রাইনহার্টের সাথে ইহুদি প্রযোজক হ্যারি সকালের অর্থায়নে ইউরোপ সফর করেন। রিফনশ্টাল তার প্রতিটি পরিবেশনার জন্য ৭০০ রাইখমার্ক নিতেন এবং নৃত্যের প্রতি এতো আগ্রহী ছিলেন যে চলচ্চিত্র নির্মাণের কথা ভাবতেনই না। পায়ে আঘাতের কারণে তার হাঁটুতে অস্ত্রোপচার করতে হয়, যা তার নৃত্য জীবনে প্রভাব ফেলে। এই সময়েই তিনি চিকিৎসকের কাছে যাওয়ার সময় ১৯২৪ সালে ডের বের্গ ডেস শিক্সালস ("ভাগ্যের পর্বত") চলচ্চিত্র পোস্টার দেখতে পান। তিনি চলচ্চিত্র নির্মাণে অনুপ্রাণিত হন এবং চলচ্চিত্র দেখতে প্রেক্ষাগৃহে যাওয়া শুরু করেন এবং বিভিন্ন চলচ্চিত্রের আয়োজনে অংশগ্রহণ করতেন।  তথ্যসূত্র  বহিঃসংযোগ     বিষয়শ্রেণী:১৯০২-এ জন্ম বিষয়শ্রেণী:২০০৩-এ মৃত্যু বিষয়শ্রেণী:২০শ শতাব্দীর জার্মান অভিনেত্রী বিষয়শ্রেণী:জার্মান আলোকচিত্রী বিষয়শ্রেণী:জার্মান চলচ্চিত্র অভিনেত্রী বিষয়শ্রেণী:জার্মান চলচ্চিত্র পরিচালক বিষয়শ্রেণী:জার্মান চলচ্চিত্র প্রযোজক বিষয়শ্রেণী:জার্মান চিত্রনাট্যকার বিষয়শ্রেণী:জার্মান চলচ্চিত্র সম্পাদক বিষয়শ্রেণী:জার্মান নৃত্যশিল্পী বিষয়শ্রেণী:জার্মান প্রামাণ্যচিত্র নির্মাতা বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:জার্মান শতবর্ষী ব্যক্তি বিষয়শ্রেণী:বার্লিনের অভিনেত্রী বিষয়শ্রেণী:বার্লিনের চলচ্চিত্র পরিচালক বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:জার্মান প্রোটেস্ট্যান্ট
ফজল আহমেদ (জন্ম ১৯৪৪) রোহিঙ্গা আইনজীবী এবং মিয়ানমারের সাবেক রাজনীতিবিদ। তিনি ন্যাশনাল ডেমোক্রেটিক পার্টি ফর হিউম্যান রাইটসের (এনডিপিএইচআর) নেতা ছিলেন। ১৯৯০ সালের বার্মিজ সাধারণ নির্বাচনের সময় তিনি মিয়ানমারের সংসদ সদস্য নির্বাচিত হয়েছিলেন।http://www.burmalibrary.org/docs08/mag_arakan01-09.pdf   জীবনের প্রথমার্ধ  আহমেদ ১৯৪৪ সালে ব্রিটিশ বার্মার আরাকান বিভাগের মংডুর বসুবা গ্রামে জন্মগ্রহণ করেছিলেন। তার বাবা ছিলেন মোহাম্মদ কালু। তিনি মংডুর স্টেট হাই স্কুলে পড়াশোনা করেছেন। উচ্চ বিদ্যালয়ের পড়াশোনা শেষ করার পরে, ১৯৬০ সালে তিনি মুনড্ডায় জেলা প্রশাসকের কার্যালয়ে একজন কেরানী হিসাবে যোগদান করেন এবং তিনি আরাকান রাজ্যের মংডু, বুথিডাং, কিউক তাউ, কউকপিউ, টাউংআপ এবং সিত্তেয়ের বিভিন্ন অফিসে দায়িত্ব পালন করেছিলেন। পরে তিনি হায়ার গ্রেড প্লেডার (এইচজিপি) পরীক্ষায় উত্তীর্ণ হন এবং তিনি প্রাইভেট আইনজীবী হিসাবে কাজ শুরু করেন। তিনি মংডু জেলা প্রশাসকের কার্যালয়েও কাজ করেছেন।    রাজনৈতিক ক্যারিয়ার  আহমেদ এনডিপিএইচর কেন্দ্রীয় কার্যনির্বাহী কমিটির সদস্য ছিলেন। আহমেদ ১৯৯০ সালের সাধারণ নির্বাচন মংডু-২ আসন থেকে প্রতিদ্বন্দ্বিতা করেছিলেন। তিনি ৫৮,২৩০ ভোটের মধ্যে ২৪, ৮৪৪ ভোটের ম্যান্ডেট নিয়ে নির্বাচনে জিতেছিলেন। তিনি বার্মিজ পার্লামেন্টে চারজন এনডিপিএইচ সংসদ সদস্যের মধ্যে অন্যতম ছিলেন।   আটক  ১৯৯২ সালে বর্মি সামরিক জান্তা এনডিপিএইচআর নিষিদ্ধ করে। তখন আহমদকে গ্রেপ্তার করে নির্যাতন করা হয়।   আরো দেখুন    রোহিঙ্গা জনগোষ্ঠী   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:বর্মী মুসলিম বিষয়শ্রেণী:রোহিঙ্গা রাজনীতিবিদ
নাসরুল্লাহ খান ছিলেন একজন পাকিস্তানি স্কোয়াশ খেলোয়াড়। ১৯৬৬ সালে, তিনি আজম খানের সাথে ব্যারিংটনের কৌশলগত উপদেষ্টা হিসেবে আয়ারল্যান্ডের জোনাহ ব্যারিংটনের কোচ হন,  ব্যারিংটনকে ১৯৬৭ থেকে ১৯৭৩ সালের মধ্যে ছয়টি ব্রিটিশ ওপেন শিরোপা জিততে সাহায্য করেন। তিনি অ্যাঞ্জেলা স্মিথ, জিবি এবং ইংল্যান্ডের বিশ্ব তারকাকেও প্রশিক্ষক দিয়েছিলেন যিনি মহিলা খেলায় একজন কিংবদন্তি হয়ে ওঠেন এবং নিশ্চিত করেন যে খেলাটি মহিলাদের জন্য পেশাদার ছিল।  তিনি রোশন খানের ভাই, হাশেম খান ও আজম খানের দ্বিতীয় চাচাতো ভাই এবং জাহাঙ্গীর খান ও তোরসাম খানের চাচা। তার ছেলে রেহমত খানও একজন স্কোয়াশ খেলোয়াড়, যিনি সালমা আগাকে বিয়ে করেছিলেন। তার নাতনি নাতাশা খান ("ব্যাট ফর ল্যাশ" ছদ্মনামে বেশি পরিচিত) একজন গায়ক এবং সাশা আগা একজন অভিনেত্রী এবং গায়িকা।   তথ্যসূত্র  The Khan story. "The Khan story", August 2000, Accessed July 2007. Jonah Barrington, "Barrington on Squash", published by Stanley Paul, 1973.  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানি পুরুষ স্কোয়াশ খেলোয়াড়
জলে জ্বলে তারা ২০২৫ সালের একটি বাংলা ভাষার বাংলাদেশী প্রণয়ধর্মী নাট্য চলচ্চিত্র। সরকারি অনুদানে অনন্য সৃষ্টি প্রোডাকশনের ব্যানারে পরিচালনা করেছেন অরুণ চৌধুরী। কথাশিল্পী সৈয়দ ওয়ালীউল্লাহর কেরায়া গল্পের অনুপ্রেরণায় ইফফাত আরেফিন মাহমুদ এককভাবে কাহিনী, অরুণ চৌধুরীর সাথে চিত্রনাট্য এবং অনন্য প্রতিক চৌধুরীর সাথে সংলাপ লিখেছেন। প্রধান চরিত্রে অভিনয় করেছেন রাফিয়াথ রশিদ মিথিলা, এফএস নাঈম ও ফজলুর রহমান বাবু।  এই ছবির মাধ্যমে দীর্ঘ ১২ বছরেরও বেশি সময় পর নাঈমকে বড় পর্দায় এবং প্রথমবারের মতো কেন্দ্রীয় চরিত্রে দেখা যায় । যা আবার নির্মাতা অরুণ চৌধুরীর তৃতীয় চলচ্চিত্র। এতে গান গেয়েছেন কুমার বিশ্বজিৎ ও ইমরান মাহমুদুল, আর চিত্রগ্রহণের দায়িত্বে ছিলেন রায়হান খান। ২০২৫ সালের ১ ফেব্রুয়ারি ছবিটির প্রথম দর্শন প্রকাশিত হয় এবং ১৪ ফেব্রুয়ারি প্রেক্ষাগৃহে মুক্তি পায়।  পটভূমি এই চলচ্চিত্রের কাহিনি গড়ে উঠেছে সামাজিক ও পারিবারিক বাস্তবতার উপর ভিত্তি করে। কেন্দ্রীয় চরিত্র 'তারা' ছোটবেলা থেকেই প্রতিকূলতার মধ্যে বেড়ে ওঠে। সার্কাসের দলে কাজ করা এই মেয়েটি এক ভয়াবহ দুর্ঘটনায় পরিবারের সবাইকে হারায় এবং বাধ্য হয়ে নদীর পাড়ে একাকী বসবাস শুরু করে।  তরার জীবনে নতুন আশার আলো হয়ে আসে হোসেন মাঝি, যিনি নদীতে জীবনযাপন করেন এবং স্থানীয়দের নৌকায় পারাপার করেন। ধীরে ধীরে দু’জনের মধ্যে এক গভীর সম্পর্ক গড়ে ওঠে। কিন্তু তাদের ভালোবাসার পথ সহজ ছিল না—সমাজের বাধা, অর্থনৈতিক দুর্দশা ও ব্যক্তিগত সংগ্রাম তাদের জীবনকে প্রতিনিয়ত কঠিন করে তোলে।  সিনেমাটি প্রেম, সংগ্রাম ও সামাজিক বাস্তবতার চিত্র তুলে ধরে, যেখানে জীবনের নির্মম সত্যের মাঝেও আশার আলো খুঁজে পাওয়ার গল্প বলা হয়েছে।  অভিনয়শিল্পী  তারা চরিত্রে রাফিয়াথ রশিদ মিথিলা   হোসেন মাঝির চরিত্রে এফ এস নাঈম   তারার বাবার চরিত্রে ফজলুর রহমান বাবু  তারার মা, জমেলা চরিত্রে মনিরা মিঠু  আজাদ আবুল কালাম  এমডি ফারুক সোবহান  আসলাম চরিত্রে মোস্তাফিজুর নূর ইমরান  সাদিকা মালিহা শখ  এমডি ইকবাল খন্দকার  শাহেদ আলী নির্মাণ চলচ্চিত্রটি ২০২০-২১অর্থবছরে সরকারি অনুদান পায়। ২০২১ সালের অক্টোবরে করোনার মধ্যে মানিকগঞ্জের বিভিন্ন জায়গায় শুটিং হয়। কালীগঙ্গা নদীর পারেও বেশকিছু চিত্রধারণ করা হয়। মাত্র তিন সপ্তাহে সিনেমাটির চিত্রধারণ শেষ হয়।  সঙ্গীত এ সিনেমায় দুটি গান রয়েছে। ২০২৫ সালের ৪ ফেব্রুয়ারি সিনেমার প্রথম গান 'তোকেই ভালোবাসি' প্রকাশ করা হয়। প্রসেনজিৎ মণ্ডল ও অরুণ চৌধুরীর লেখা গানটি গেয়েছেন ইমরান মাহমুদুল ও দিলশাদ নাহার কনা। সুর ও সংগীতায়োজন করেছেন ইমরান। আরেকটি গান গেয়েছেন কুমার বিশ্বজিৎ।  মুক্তি একাধিকবার মুক্তির তারিখ পেছানোর পর ২০২৫ সালের ১৪ই ফেব্রুয়ারি বিশ্ব ভালোবাসা দিবসে অভি কথাচিত্র কর্তৃক ময়না চলচ্চিত্রের সাথে সংঘর্ষে বাংলাদেশের ১১টি প্রেক্ষাগৃহে মুক্তি পায়।  ২০২৩ সালের আগস্টে বাংলাদেশ চলচ্চিত্র সেন্সর বোর্ড থেকে ছাড়পত্র পায়। ২০২৫ সালের ১০ই ফেব্রুয়ারি চলচ্চিত্রের ট্রেইলার টাইগার মিডিয়ার ইউটিউব চ্যানেলে প্রকাশ করা হয়।  তথ্যসূত্র  বহিঃসংযোগ       বিষয়শ্রেণী:২০২৫-এর প্রণয়ধর্মী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার প্রণয়ধর্মী চলচ্চিত্র বিষয়শ্রেণী:অরুণ চৌধুরী পরিচালিত চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলাদেশ সরকার অনুদানের চলচ্চিত্র বিষয়শ্রেণী:কোভিড-১৯ মহামারী কর্তৃক প্রভাবিত চলচ্চিত্র
কাবেরী ঝা একজন ভারতীয় মডেল, চলচ্চিত্র অভিনেত্রী এবং বিমান পরিচারিকা। তিনি হিন্দি এবং তেলুগু ভাষার ছবিতে কাজ করেন।   প্রারম্ভিক জীবন  কাবেরী ঝা বিহারে জন্মগ্রহণ করেন। তাঁর বাবা একজন ভারতীয় সরকারি কর্মচারী হওয়ায়, বাবার কর্মস্থলের সুবাদে তাঁর পরিবারকে ঘন ঘন অন্যত্র স্থানান্তরিত হতে হত। ২০০৫ সালে ফেমিনা মিস ইন্ডিয়া প্রতিযোগিতায় তিনি মিস পার্সোনালিটি পুরস্কার জিতেছিলেন।   কর্মজীবন  মিস পার্সোনালিটি পুরস্কার জেতার পর, তিনি মডেলিং শুরু করেন এবং কয়েকটি মিউজিক ভিডিওতে উপস্থিত হন। তিনি সাজিদ খানের সাথে সুপার সেল নামে একটি টিভি অনুষ্ঠানও উপস্থাপনা করেছিলেন।  প্রিয়দর্শনের ভুল ভুলাইয়া (২০০৭) চলচ্চিত্রে তিনি একটি ছোট ভূমিকায় অভিনয় করেন। এরপর তিনি হাইজ্যাক (২০০৮) ছবি দিয়ে হিন্দি চলচ্চিত্রে বড় ভূমিকায় আত্মপ্রকাশ করেন, পর্দায় তিনি শাইনি আহুজার স্ত্রীর চরিত্রে অভিনয় করেন। এরপর তিনি কয়েকটি হিন্দি ছবিতে অভিনয় করেন, কিন্তু পরবর্তীতে তেলুগু ছবিতেই তিনি চলে যান, এবং ২০০৮ সালে শ্রীকান্তের সাথে নাগরামের মাধ্যমে তিনি তেলুগু চলচ্চিত্র জগতে আত্মপ্রকাশ করেন।  তিনি এয়ার ইন্ডিয়ার একজন বিমান পরিচারিকা হিসেবে কাজ করার পাশাপাশি নিজের অভিনয় জীবনেও কাজ চালিয়ে গেছেন।   চলচ্চিত্র তালিকা  বছর চলচ্চিত্র ভূমিকা ভাষা মন্তব্য ২০০৭ ভুল ভুলাইয়া গিরজা উপাধ্যায় চতুর্বেদী হিন্দি ক্রেডিটবিহীন ২০০৮ নাগরাম তেলুগু হাইজ্যাক পূজা ভি মদন হিন্দি ২০০৯ না গার্লফ্রেণ্ড বাগা রিচ শ্রাব্য তেলুগু সেলিম ইংরেজি শিক্ষক তেলুগু জেল সাবিনা গনি হিন্দি ওহা চিত্রম কীর্তি তেলুগু ২০১০ একটি ফ্ল্যাট প্রীতি হিন্দি বাম বাম বোলে বানী হিন্দি কাবেরী হিসেবে কৃতিত্ব ২০১১ ভালো মোগুডু ভালো পেল্লাম বীণা তেলুগু ২০২৩ আপ্পাথা স্বরু তামিল   তথ্যসূত্র    বহিঃসংযোগ    কাবেরী ঝা হোমপেজ    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:বিহারের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি
লালদিঘী বা লালদিঘি দ্বারা বুঝানো হতে পারে:  বাংলাদেশ  লালদিঘী (চট্টগ্রাম) - বাংলাদেশের চট্টগ্রাম শহরের ঐতিহ্যবাহী স্থান সমূহের মধ্যে অন্যতম।  লালদিঘি নয় গম্বুজ মসজিদ- রংপুর জেলার বদরগঞ্জ উপজেলায় অবস্থিত একটি মসজিদ।  লালদিঘি মন্দির-  রংপুর জেলার বদরগঞ্জ উপজেলায় অবস্থিত একটি মন্দির।  ভারত  লালদিঘি (কলকাতা)- ভারতের পশ্চিমবঙ্গের কলকাতা শহরে অবস্থিত একটি বৃহদাকার ঐতিহাসিক জলাশয়।  আরও দেখুন  লালসালু (দ্ব্যর্থতা নিরসন)  লালবাগ (দ্ব্যর্থতা নিরসন)
থেসনি খান হলেন একজন ভারতীয় অভিনেত্রী যিনি মালায়ালাম চলচ্চিত্র এবং টেলিভিশন জগতের পরিচিত মুখ। তিনি নাটকের মঞ্চেও অভিনয় করেন। ১৯৮৮ সালে ডেইজি চলচ্চিত্রের মাধ্যমে তিনি অভিনয় জগতে আত্মপ্রকাশ করেন। তিনি চরিত্রাভিনয়ের জন্য ব্যাপকভাবে পরিচিত।  ২০২০ সালে, থেসনি মালায়ালাম টিভি চ্যানেলের রিয়েলিটি টিভি অনুষ্ঠান বিগ বসের দ্বিতীয় মরসুমের একজন প্রতিযোগী ছিলেন। থেসনি বর্তমানে ইউটিউব চ্যানেল থেজবিনস-এর একজন সক্রিয় তারকা ভ্লগার ।   ব্যক্তিগত জীবন  থেসনির বাবা আলী খান ছিলেন একজন জাদুকর। তার শৈশবকালে, থেসনি বিভিন্ন মঞ্চে পরিচালিত জাদু প্রদর্শনীতে তার বাবাকে সহায়তা করতেন।  পরে থেসনি কোচিন কলাভবনে পড়াশোনা করেন।   অভিনয় জীবন  থেসনি খান মূলত মালয়ালম চলচ্চিত্রে তার অভিনয়ের জন্য পরিচিত। তার অভিনয় জীবন শুরু হয় ১৯৮৮ সালে, যখন তিনি ডেইজি চলচ্চিত্রের মুখ্য চরিত্র ডেইজির সহপাঠীর ভূমিকায় অভিনয় করেন। একই বছরে তিনি আপারান  এবং ভৈষালি (থোজি চরিত্রে) -এই দুই চলচ্চিত্রে অভিনয় করেন। এরপর তিনি মূন্নাম পক্ষম চলচ্চিত্রে বানী চরিত্রে অভিনয় করেন।  পরবর্তী বছরগুলোতে থেসনি খান মালয়ালম চলচ্চিত্র জগতের অনেক প্রকল্পে ধারাবাহিকভাবে অভিনয় করেন। ১৯৮৯ সালে তিনি দশরথম সিনেমায় একজন নার্সের চরিত্রে অভিনয় করেন। এরপর ১৯৯০ সালে ইন হরিহর নগর চলচ্চিত্রে মহাদেবনের প্রেমিকার চরিত্রে অভিনয় করেন। একই বছরে তিনি শুভযাত্রা, কলিক্কালম, গজকেসরিয়োগম, স্নেহম এবং মুখম সহ আরও অনেক সিনেমায় অভিনয় করেন।  থেসনি ১৯৯১ সালে গডফাদার চলচ্চিত্রে মার্সি চরিত্রে অভিনয় করেন। সেই বছর মুক্তিপ্রাপ্ত কিলুক্কাম্পেট্টি চলচ্চিত্রে তার বিশেষ উপস্থিতি ছিল। এন্নুম নান্মাকাল(১৯৯১) চলচ্চিত্রে তিনি সারদা চরিত্রে অভিনয় করেন।  ১৯৯২ সালে তিনি আয়ালাথে আধেহম, কল্লান কপ্পালিল থানে, এন্নোডু ইষ্টাম কুডামো এবং মাই ডিয়ার মুথাচ্চান সহ আরও আটটি সিনেমায় অভিনয় করেন।  পরবর্তী বছরগুলোতে থেসনি খান উপ্পুকন্দম ব্রাদার্স (১৯৯৩), কাম্বোলাম (১৯৯৪), কিং সোলোমন (১৯৯৫) এবং কিরীড়মিল্লাথা রাজক্কান্মার (১৯৯৬) সহ অসংখ্য চলচ্চিত্রে গুরুত্বপূর্ণ ভূমিকা পালন করেন।  ২০০০ সালের পর থেকে তিনি বেশিরভাগ ছোট চরিত্রে অভিনয় করেছেন, যেমন কোচু কোচু সন্তোষাঙ্গাল (২০০০), সুন্দর পুরুষান (২০০১), এবং এন্নাটে চিন্থা বিষয়ম (২০০৮)। তিনি পোক্কিরি রাজা (২০১০), ডায়মন্ড নেকলেস (২০১২), তাপ্পানা (২০১২), এবং পুন্যালান আগরবাত্তিস (২০১৩) সিনেমাগুলোতেও অভিনয় করেছিলেন।  সাম্প্রতিক বছরগুলোতে তিনি  কামত অ্যান্ড কামত(২০১৩), অমর আকবর অ্যান্টনি (২০১৫), ডারভিন্টে পরিণামম (২০১৬), ভাইয়্যা ভাইয়্যা (২০১৪) এবং মধুরা রাজা (২০১৯) সিনেমায় অভিনয় করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় কণ্ঠাভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কোচির অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় মুসলিম বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী
Housecroft3rd is for referencing the third edition (2008) of Inorganic Chemistry by Catherine E. Housecroft and Alan G. Sharpe. It is based on the template . Parameters are: page (optional): to reference a single page pages (optional): to reference multiple pages   ব্যবহার  {{Housecroft3rd}} gives  {{Housecroft3rd|page=214}} gives  {{Housecroft3rd|pages=214-215}} gives   পুনর্নির্দেশ  {{Housecroft}} redirects here.   আরও দেখুন
থাম্ব|অপেরা মোবাইল (৬৫ সংস্করণ) ব্রাউজারে উইকিপিডিয়ার একটি পাতা প্রদর্শিত হচ্ছে। একটি মোবাইল ব্রাউজার হল একটি ওয়েব ব্রাউজার (আন্তর্জাল বিচরণ অ্যাপ্লিকেশন) যা মোবাইল ফোন, পিডিএ (ব্যক্তিগত ডিজিটার সহকারী), স্মার্টফোন বা ট্যাবলেটের মতো যন্ত্রে ব্যবহারের জন্য নকসা করা হয়। মোবাইল ব্রাউজারগুলি বহনযোয়গ্য তথ্যপ্রযুক্তি যন্ত্রে ছোট পর্দায় সবচেয়ে কার্যকরভাবে ওয়েব সামগ্রী প্রদর্শনের জন্য কাম্যতম করা থাকে৷ কিছু মোবাইল ব্রাউজার এমনভাবে নকশা করা হয়, যাতে এটি কম স্মৃতি (মেমোরি) ব্যবহার করে ওয়েব সামগ্রী প্রদর্শন করতে পারে। বর্তমানে বেশিরভাগ বুদ্ধিমান মুঠোফোনে (স্মার্টফোনে) পূর্ণাঙ্গ মোবাইল ব্রাউজার রয়েছে যা সিএসএস, জাভাস্ক্রিপ্ট এবং এজ্যাক্সের মত সাম্প্রতিক ওয়েব প্রযুক্তিগুলি পরিচালনা করতে সক্ষম৷   জনপ্রিয় মোবাইল ব্রাউজার  গুগল ক্রোম  অপেরা মোবাইল  ইউসি ব্রাউজার   আরও দেখুন   গুগল ক্রোম  মজিলা ফায়ারফক্স  ইউসি ব্রাউজার  তথ্যসূত্র  বিষয়শ্রেণী:মোবাইল সফটওয়্যার বিষয়শ্রেণী:মোবাইল ওয়েব ব্রাউজার
হিউম্যানিস্ট ইউকে,"British Humanist Association becomes Humanists UK", Politics.co.uk, 22 May 2017. . Retrieved 23 May 2017. ১৯৬৭ থেকে মে ২০১৭ পর্যন্ত ব্রিটিশ হিউম্যানিস্ট অ্যাসোসিয়েশন (বিএইচএ) নামে পরিচিত, একটি দাতব্য সংস্থা যা ধর্মনিরপেক্ষ মানবতাবাদকে প্রচার করে এবং যুক্তরাজ্যে "ধর্মীয় বা কুসংস্কার ছাড়া ভালো জীবনযাপন করতে চায় এমন লোকদের" প্রতিনিধিত্ব করে যুক্তরাজ্যে  মানবতাবাদ, ধর্মনিরপেক্ষতা এবং মানবাধিকার সংক্রান্ত বিষয়ে প্রচারণা চালিয়ে থাকে। এটি যুক্তরাজ্যের অ-ধর্মীয় ব্যক্তিদের প্রতিনিধিত্বকারী সংস্থা হিসেবে কাজ করতে চায়।   তথ্যসূত্র    বহিঃসংযোগ    মানবতাবাদী ইউকে ওয়েবসাইট  বিশপসগেট লাইব্রেরিতে বিএইচএর আর্কাইভস  বিষয়শ্রেণী:১৮৯৬-এ যুক্তরাজ্যে প্রতিষ্ঠিত বিষয়শ্রেণী:ধর্মনিরপেক্ষতাবাদী সংগঠন বিষয়শ্রেণী:১৮৯৬-এ প্রতিষ্ঠিত সংগঠন বিষয়শ্রেণী:ব্রিটিশ মানবতাবাদী বিষয়শ্রেণী:যুক্তরাজ্যে ধর্মনিরপেক্ষতা বিষয়শ্রেণী:ধর্মনিরপেক্ষ মানবতাবাদ বিষয়শ্রেণী:মানবতাবাদী সমিতি বিষয়শ্রেণী:ইউরোপীয় মানবতাবাদী ফেডারেশন বিষয়শ্রেণী:ইংল্যান্ড ভিত্তিক দাতব্য সংস্থা
সজিথ প্রেমাদাসা (, ; জন্ম: ১২ জানুয়ারী ১৯৬৭) একজন শ্রীলঙ্কান রাজনীতিবিদ। তিনি শ্রীলঙ্কার বর্তমান বিরোধীদলীয় নেতা এবং কলম্বো জেলার সংসদ সদস্য।  তিনি সমগি জন বালাওয়েগায়ার বর্তমান নেতা।   সাজিথ প্রেমাদাসা ১৯৮৯ থেকে ১৯৯৩ সাল পর্যন্ত শ্রীলঙ্কার রাষ্ট্রপতি রণাসিংহে প্রেমাদাসার ছেলে। লন্ডন স্কুল অফ ইকোনমিক্সে প্রবেশের আগে তিনি এস. থমাস প্রিপারেটরি স্কুল, রয়েল কলেজ, কলম্বো এবং মিল হিল স্কুলে পড়াশোনা করেছেন। ১৯৯৩ সালে যখন তার বাবাকে হত্যা করা হয়, তখন তিনি মেরিল্যান্ড বিশ্ববিদ্যালয়ে স্নাতকোত্তর অধ্যয়ন করছিলেন।  প্রাথমিক জীবন ও শিক্ষা    তথ্যসূত্র    বহিঃসংযোগ    সংসদ সদস্যদের জীবনী  শ্রীলঙ্কার সংসদে পুরনো রাজতন্ত্রবাদীদের ডান রাজকীয় সমাবেশ   'তার বুদ্ধি এবং রসবোধ চমৎকার'  'যেখানে ক্ষমতা কেন্দ্রীভূত, সেখানে ইউএনপিতে সংস্কারের আহ্বান সাজিথের'  'আরও দায়িত্ব নিতে প্রস্তুত সাজিথ'   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউনাইটেড ন্যাশনাল পার্টির রাজনীতিবিদ বিষয়শ্রেণী:শ্রীলঙ্কান বৌদ্ধ বিষয়শ্রেণী:ব্রিটিশ সিলনের ব্যক্তি বিষয়শ্রেণী:শ্রীলঙ্কার ষোড়শ সংসদ সদস্য বিষয়শ্রেণী:শ্রীলঙ্কার পঞ্চদশ সংসদ সদস্য বিষয়শ্রেণী:শ্রীলঙ্কার চতুর্দশ সংসদ সদস্য বিষয়শ্রেণী:শ্রীলঙ্কার ত্রয়োদশ সংসদ সদস্য বিষয়শ্রেণী:শ্রীলঙ্কার দ্বাদশ সংসদ সদস্য বিষয়শ্রেণী:বিরোধীদলীয় নেতা (শ্রীলঙ্কা) বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী বিষয়শ্রেণী:কলম্বোর ব্যক্তি বিষয়শ্রেণী:শ্রীলঙ্কার প্রধানমন্ত্রীর সন্তান বিষয়শ্রেণী:শ্রীলঙ্কার রাষ্ট্রপতির সন্তান বিষয়শ্রেণী:শ্রীলঙ্কার সপ্তদশ সংসদ সদস্য বিষয়শ্রেণী:শ্রীলঙ্কার একাদশ সংসদ সদস্য বিষয়শ্রেণী:শ্রীলঙ্কার গৃহায়ন মন্ত্রী বিষয়শ্রেণী:প্রেমাদাসা পরিবার
শফি আহমদ ওয়ানি জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে বেরওয়া বিধানসভা কেন্দ্রের প্রতিনিধিত্ব করছেন। পূর্বে তিনি জম্মু ও কাশ্মীর পিপলস ডেমোক্রেটিক পার্টির সদস্য হিসাবে একই আসন থেকে ২০০৮ সালের বিধানসভা নির্বাচনে নির্বাচিত হয়েছিলেন।   তথ্যসূত্র   বিষয়শ্রেণী:বড়গাম জেলার ব্যক্তি বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিশারকান্দি বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।   আয়তন  বিশারকান্দি ইউনিয়নের আয়তন ৫,১১৭ একর।   প্রশাসনিক কাঠামো  বিশারকান্দি ইউনিয়ন বানারীপাড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বিশারকান্দি ইউনিয়নের মোট জনসংখ্যা ২১,০৩৪ জন। এর মধ্যে পুরুষ ১০,৭৪৮ জন এবং মহিলা ১০,২৮৬ জন। মোট পরিবার ৪,৪৯০টি।   শিক্ষা  ২০১১ সালের আদমশুমারি অনুযায়ী বিশারকান্দি ইউনিয়নের সাক্ষরতার হার ৫৯.৭%।   আরও দেখুন   বানারীপাড়া উপজেলা  বানারীপাড়া থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বানারীপাড়া উপজেলার ইউনিয়ন
মালিখালী বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।   আয়তন  মালিখালী ইউনিয়নের আয়তন ৭,৩৯৬ একর।   প্রশাসনিক কাঠামো  মালিখালী ইউনিয়ন নাজিরপুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মালিখালী ইউনিয়নের মোট জনসংখ্যা ২১,৯৫০ জন। এর মধ্যে পুরুষ ১০,৯৩৪ জন এবং মহিলা ১১,০১৬ জন। মোট পরিবার ৪,৯০৪টি।   শিক্ষা  ২০১১ সালের আদমশুমারি অনুযায়ী মালিখালী ইউনিয়নের সাক্ষরতার হার ৬০.৬%।   আরও দেখুন   নাজিরপুর উপজেলা  নাজিরপুর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:নাজিরপুর উপজেলার ইউনিয়ন